pythainlp/thai-wiki-dataset-v4 huggingface dataset:
หลี่ เจี้ยนเฉิง

หลี่ เจี้ยนเฉิง (#เปลี่ยนทาง , ค.ศ. 589 – 2 กรกฎาคม ค.ศ. 626) ได้รับการสถาปนาเป็น รัชทายาทอิ่น  พระราชโอรสองค์ใหญ่และรัชทายาทใน จักรพรรดิถังเกาจู่ ปฐมจักรพรรดิแห่ง ราชวงศ์ถัง 
หลี่ เจี้ยนเฉิง ประสูติเมื่อ ค.ศ. 589 ในรัชสมัย จักรพรรดิสุยเหวิน ปฐมจักรพรรดิแห่ง ราชวงศ์สุย โดยเป็นพระราชโอรสองค์ใหญ่ในจักรพรรดิถังเกาจู่เมื่อครั้งยังเป็น หลี่ ยฺเหวียน ขุนศึกแห่งราชวงศ์สุยกับจักรพรรดินีโต้ว มีพระอนุชาร่วมพระมารดาเดียวกันอีก 3 พระองค์คือ หลี่ซื่อหมิน, หลี่หยวนจี๋ และ หลี่เสฺวียนป้า 
เมื่อหลี่ ยฺเหวียน ขึ้นสืบราชบัลลังก์เป็นจักรพรรดิถังเกาจู่ และสถาปนาราชวงศ์ถังใน ค.ศ. 1161 พระองค์ก็ได้สถาปนาหลี่ เจี้ยนเฉิง ขึ้นเป็นรัชทายาท ทำให้องค์ชายหลี่ ชื่อหมินพระราชโอรสองค์รองที่มีบทบาทสำคัญในการร่วมสถาปนาราชวงศ์ไม่พอพระทัย
ขณะเดียวกันหลี่ เจี้ยนเฉิง และหลี่ ยฺเหวียนจี๋ ร่วมมือกันวางแผนเพื่อปลงพระชนม์หลี่ ชื่อหมิน หลี่ ชื่อหมิน ก็เกิดระแวงขึ้นมาทำให้พระองค์ตัดสินพระทัยชิงลงมือก่อนด้วยการหลอกองค์ชายทั้งสองมาที่ประตูเสฺวียนอู่ซึ่งหลี่ ชื่อหมิน ได้ซุ่มวางกำลังเอาไว้แล้วทำให้เกิด เหตุการณ์ที่ประตูเสฺวียนอู่ 
องค์ชายหลี่ เจี้ยนเฉิง สิ้นพระชนม์พร้อมกับหลี่ ยฺเหวียนจี๋ เมื่อวันที่ 2 กรกฎาคม ค.ศ. 626
ทรอย เบเคอร์

ทรอย เอดเวิร์ด เบเคอร์  (เกิด 1 เมษายน ค.ศ. 1976) เป็นนักพากย์เสียงและนักดนตรีชาวอเมริกัน เป็นที่รู้จักจากการรับบทเป็นตัวละครหลักในวิดีโอเกมต่าง ๆ เขาเคยพากย์เสียงให้โจล ในเกม"เดอะลาสต์ออฟอัส" บุเคอร์ เดอะวิตต์ ในเกม"ไบโอช็อกอินฟินิต" ริสใน"เทลส์ฟรอมเดอะบอร์เดอร์แลนส์" เดสซิน โรว์ ในเกม"อินเฟมัส เซคันด์ซัน" โจ๊กเกอร์ ในเกม' และ' ทาเลียน ในเกม' ไค เลง ในเกม"แมสเอฟเฟกต์ 3" แจ็ก มิตเชลล์ ในเกม' วินเซนต์ บรุกส์ ในเกม"แคเธอรีน" ยูริ โลเวลล์ ในเกม"เทลส์ออฟเวสเพเรีย" คันจิ ทะสึมิ ในเกม"เพอร์โซนา 4" สโนว์ ในเกม"ไฟนอลแฟนตาซี XIII" เพแกน มิน ในเกม"ฟาร์คราย 4" กัลแดนในเกม' แซม เดรก ในเกม' เจก มุลเลอร์ ในเกม"เรซิเดนต์อีวิล 6" โอซีลอต ในเกม' อเล็กซ์ เทย์เลอร์ ในเกม"เดอะครูว์" และบรูซ เวย์น ในเกม' เขายังพากย์เสียงให้รายการอะนิเมะฉบับภาษาอังกฤษหลายเรื่อง เช่น "เนตรสยบมาร" "นักล่าแวมไพร์สายพันธุ์อสูร" "แขนกล คนแปรธาตุ" และ"นารูโตะ: ชิปพุเด็น"
ก่อนทำงานแสดง เบเคอร์เคยเป็นนักร้องนำและมือกีตาร์ให้วงดนตรีแนวอินดีร็อกชื่อ ทริปป์ฟอนเทน เคยออกซิงเกิล "เบิร์นนิงเอาต์" จากอัลบั้มแรก "แรนดอมทอตส์ออนอะเปเปอร์แนปคินส์" เมื่อปี ค.ศ. 2004 อัลบั้มเดี่ยวอัลบั้มแรกของเขาชื่อ "ซิตทิงอินเดอะไฟร์" ออกจำหน่ายในวันที่ 14 ตุลาคม ค.ศ. 2014
โคตรเซียนมาเก๊า เขย่าเวกัส 2

โคตรเซียนมาเก๊า เขย่าเวกัส 2  เป็นภาพยนตร์ฮ่องกงแนวพนัน-แอกชั่นจากปี ค.ศ. 2015 กำกับโดย หว่อง จิง และ จาง หมิ่น ภาพยนตร์เรื่องนี้เป็นภาพยนตร์ภาค 2 ในภาพยนตร์ซีรีส์ชุด "ฟรอมเวกัสทูมาเก๊า" ภาพยนตร์เรื่องนี้เป็นภาคต่อของ From Vegas To Macau นำแสดงโดย โจว เหวินฟะ, จาง เจียฮุย, หลิว เจียหลิง, หยู เหวินเล่อ ภาพยนตร์เรื่องนี้มีภาคต่อคือ From Vegas To Macau 3
เนื้อเรื่องย่อ.
เมื่อสมาชิกกลุ่ม DOA ศัตรูเก่าของอาเคน กลับมาอีกครั้งเพื่อล้างแค้น หลังจากที่โดน "อาเคน" เปิดโปงในภาคที่แล้ว แต่การจะล้างแค้นเซียนพนันก็ต้องวัดกันด้วยเกมเดิมพันสุดท้าทาย ครั้งนี้โคตรเซียนอย่าง อาเคน จะใช้ไหวพริบ และพรสวรรค์นักพนันของเขารอดไปได้หรือไม่
ดิเอ็กซ์แฟกเตอร์ ประเทศไทย

ดิเอ็กซ์แฟกเตอร์ ประเทศไทย  เป็นรายการเรียลลิตีโชว์แนวประกวดร้องเพลง เพื่อค้นหานักร้องที่มีความสามารถคนใหม่ ที่ได้ซื้อลิขสิทธิ์มาจากรายการ ดิเอ็กซ์แฟกเตอร์ จากประเทศอังกฤษ ผลิตโดยเวิร์คพอยท์ เอ็นเทอร์เทนเมนท์ ออกอากาศครั้งแรกเมื่อวันที่ 1 กันยายน พ.ศ. 2560 ทุกวันจันทร์ เวลา 20.15 - 22.00 น. (เริ่ม 25 กันยายน 2560) เคยออกอากาศในวันศุกร์ เวลา 21:00 - 22:30 น. ทาง ช่องเวิร์คพอยท์
รอบ 4 Chair Challenge.
หลังจากรอบ Bootcamp ในตอนที่ 5 และ ตอนที่ 6 ผู้เข้าแข่งขันที่ผ่านเข้ารอบถูกแยกประเภทตามโปรดิวเซอร์แต่ละประเภท ต้องมาแข่งเพื่อชิงเก้าอี้เพื่อเป็น 4 ทีมสุดท้ายในแต่ละประเภท
สัญลักษณ์สี :
#เปลี่ยนทาง – ผู้เข้าแข่งขันตกรอบทันทีและไม่ได้นั่งเก้าอี้
#เปลี่ยนทาง – ผู้เข้าแข่งขันได้นั่งเก้าอี้แต่ถูกเปลี่ยนให้ผู้เข้าแข่งขันคนอื่นมานั่งแทน
#เปลี่ยนทาง – ผู้เข้าแข่งขันที่ได้นั่งเก้าอี้โดยไม่มีการเปลี่ยน
รอบ Judges' houses.
ผู้เข้าแข่งขันทั้ง 16 ทีมต้องมาคัดในรอบจัดส์เฮาส์ให้เหลือไปรอบการแสดงสดของกลุ่มแต่ละประเภทละ 2 ทีม
โชว์เมนเทอร์ - กันและกัน
รอบ Judges' houses ออกอากาศเมื่อวันที่ 13 พฤศจิกายน พ.ศ. 2560
สัญลักษณ์สี :
#เปลี่ยนทาง – ผู้เข้าแข่งขันที่ถูกคัดออก
#เปลี่ยนทาง – ผู้เข้าแข่งขันที่ผ่านเข้ารอบ Semi-Final Live
รอบ Live Shows.
ผู้เข้าแข่งขัน 8 คนสุดท้าย.
สัญลักษณ์สี :
#เปลี่ยนทาง - ชนะเลิศ
#เปลี่ยนทาง - รองชนะเลิศ
#เปลี่ยนทาง - รองชนะเลิศอันดับที่ 2/3
#เปลี่ยนทาง - ถูกคัดออกจากการแข่งขัน
สรุปผลรอบ Live Shows.
สัญลักษณ์สี:<br>
ภาพรวมของรายการ.
สัญลักษณ์สี
<templatestyles src="Col-begin/styles.css"/>
ไท เชอริแดน

ไท เคย์ล เชอริแดน  เกิด 11 พฤศจิกายน ค.ศ. 1996 เป็นนักแสดงชาวอเมริกัน แสดงภาพยนตร์เรื่องแรก ในภาพยนตร์ในแนวทดลองกำกับโดยเทอร์เรนซ์ มาลิก เรื่อง "The Tree of Life" (2011) และแสดงนำในภาพยนตร์การกำกับของเจฟฟ์ นิโคลส์ เรื่อง "Mud" (2012) เขายังร่วมแสดงในภาพยนตร์กำกับโดยกอร์ดอน กรีน เรื่อง "Joe" (2013) ในปี ค.ศ. 2015 แสดงในภาพยนตร์ "The Stanford Prison Experiment" เขายังรับบทเป็นไซคลอปส์ ในภาพยนตร์ปี 2016 เรื่อง "X-เม็น อะพอคคาลิปส์"
โซฟี เทอร์เนอร์

โซฟี เบลินดา โจนาส (เกิด 21 กุมภาพันธ์ ค.ศ. 1996) หรือรู้จักกันในนาม โซฟี เทอร์เนอร์  เป็นนักแสดงชาวอังกฤษ เทอร์เนอร์เริ่มการแสดงอาชีพครั้งแรกในบท ซานซา สตาร์ค ในละครชุดทางโทรทัศน์ทางช่องเอชบีโอ เรื่อง "Game of Thrones" (2011–ปัจจุบัน) จากบทบาทนี้ทำให้เธอได้รับการเสนอชื่อเข้าชิงสาขาการแสดงโดดเด่นจากละครโทรทัศน์ประเภทดรามา จากรางวัลสมาคมนักแสดงภาพยนตร์และโทรทัศน์ 4 ครั้ง รวมถึงได้รับการเสนอชื่อเข้าชิงรางวัลยังอาร์ทิส สาขานักแสดงหญิงสมทบ ในซีรีส์ทางโทรทัศน์
เทอร์เนอร์แสดงในภาพยนตร์ทางโทรทัศน์เรื่อง "The Thirteenth Tale" (2013) และแสดงในภาพยนตร์ครั้งแรกเรื่อง "Another Me" (2013) จากนั้นแสดงในภาพยนตร์ "Barely Lethal" (2015) และรับบทเป็นจีน เกรย์ ตอนวัยรุ่นใน "X-Men"
ดอนดูร์มา

ดอนดูร์มา  เป็นคำภาษาตุรกีและอาเซอร์ไบจาน แปลว่า "ไอศกรีม" ส่วนในภาษาอังกฤษและภาษาอื่น ๆ หมายถึง ไอศกรีมชนิดหนึ่งจากตุรกี มีลักษณะเหนียวหนึบเนื่องจากมีส่วนผสมของยางไม้แมสติก
โดยทั่วไป ดอนดูร์มามีวัตถุดิบหลักคือ ครีม, วิปครีม, น้ำตาล, แมสติก และซาเลป (ผงแป้งที่ได้จากหัวกล้วยไม้ป่า) เชื่อกันว่าไอศกรีมชนิดนี้มีต้นกำเนิดจากเมืองมารัช จึงเป็นที่รู้จักในตุรกีในชื่อ "ไอศกรีมมารัช"
แสนมโนรมย์

แสนมโนรมย์ ("น่ารื่นรมย์") เป็นเมืองศูนย์กลางของจังหวัดมณฑลคีรี ประเทศกัมพูชา มีประชากรประมาณ 7000 คน ส่วนใหญ่เป็นชาวปะนง เมืองนี้มีนักองค์กรพัฒนาเอกชน นักตัดไม้ และนักท่องเที่ยว เดินทางมาจำนวนมาก จากรายงานของโกลบอลวิตเนส เมืองนี้ประสบปัญหาการตัดไม้ทำลายจากนักตัดไม้ที่ผิดกฎหมาย
เนื่องจากการพัฒนาที่รวดเร็ว โดยเฉพาะในด้านอสังหาริมทรัพย์ ทำให้ค่าครองชีพจาก 150 ดอลลาร์ในปี พ.ศ. 2551 เพิ่มขึ้นถึง 3-4 เท่าในปี พ.ศ. 2553
สตึงแตรง (เมือง)

สตึงแตรง หรือ ซตึงแตรง  เป็นเมืองศูนย์กลางของจังหวัดสตึงแตรง ประเทศกัมพูชา ตั้งอยู่ทางตะวันตกของอุทยานแห่งชาติวีรชัย มีประชากร 29,665 คนในปี ค.ศ.2009 เมืองมีชื่อภาษาลาวคือ "ຊຽງແຕງ"
เมืองนี้ตั้งอยู่ริมแม่น้ำโขง บริเวณจุดที่แม่น้ำเซกองไหลมาบรรจบด้วย และมีทางหลวงหมายเลข 7 ผ่านตัวเมือง อยู่ห่างจากพนมเปญ 400 กิโลเมตร และห่างจากพรมแดนลาว 50 กิโลเมตร ตัวเมืองมีสะพานสตึงแตรง ซึ่งข้ามแม่น้ำโขง และสะพานเซกอง ซึ่งข้ามแม่น้ำเซกอง ประชากรเป็นชาวเขมรและชาวลาว
เมืองนี้ยังมีท่าอากาศยานสตึงแตรง แต่ไม่มีเที่ยวบินพาณิชย์ให้บริการแล้ว
พระวิหาร (เมือง)

พระวิหาร  หรือ ตะแบงมีชัย  เป็นเมืองศูนย์กลางของจังหวัดพระวิหาร ทางภาคเหนือของประเทศกัมพูชา โดยตั้งอยู่ใกล้กับเทือกเขาพนมตะแบงมีชัย มีสถานที่สำคัญ เช่น กลุ่มปราสาทเกาะแกร์ กลุ่มปราสาทพระขรรค์ เป็นต้น
ร็อคคุส มิช

ร็อคคุส มิช  เป็นเจ้าหน้าที่ในหน่วยชุทซ์ชตัฟเฟิล มียศเป็น"เอ็สเอ็ส-โอเบอร์ชาร์ฟือเรอร์" (เทียบเท่าจ่าสิบตรี) ในหน่วยกองพลเอ็สเอ็ส-พันท์เซอร์ที่ 1 (LSSAH) เขาได้รับบาดเจ็บสาหัสในระหว่างกาารทัพโปแลนด์ในช่วงเดือนแรกของสงครามโลกครั้งที่สองในยุโรป หลังการฟื้นตัว ตั้งแต่ปี ค.ศ. 1940 จนถึงเมษายน ค.ศ. 1945 เขาได้ปฏิบัติหน้าที่ในกองบัญชาการคุ้มกันฟือเรอร์ ("Führerbegleitkommando") โดยเป็นผู้คุมกัน คนส่งข่าว และเจ้าหน้าที่รับโทรศัพท์ให้แก่อดอล์ฟ ฮิตเลอร์ ผู้นำเผด็จการแห่งเยอรมนี เขาได้รับการยอมรับอย่างกว้างขวางในสื่อมวลชนว่าคือคนสุดท้ายที่รอดชีวิตที่อยู่ภายในฟือเรอร์บุงเคอร์ เขาเสียชีวิตในเดือนกันยายน ค.ศ. 2013
มิชเป็นหนึ่งในพยานที่อ้างว่าเห็นศพของฮิตเลอร์และเอฟา เบราน์ เสียชีวิตอยู่ในห้องพักส่วนตัวในฟือเรอร์บุงเคอร์ ในวันที่ 30 เมษายน 1945 ขณะที่ทหารโซเวียตอยู่ห่างฟือเรอร์บุงเคอร์ไปเพียง 500 เมตร เวลาบ่าย เขาตามอ็อทโท กึนเชอ พร้อมกับไฮนทซ์ ลิงเงอ ไปยังห้องพักส่วนตัวซึ่งตั้งอยู่ด้านในสุด เมื่อประตูเปิดออกเขาเห็นเอฟา เบราน์ นอนเสียชีวิตอยู่บนโซฟาโดยที่ตามองไปที่ฮิตเลอร์ ส่วนฮิตเลอร์เสียชีวิตบนเก้าอี้ทำงาน มิชตัดสินใจออกไปจากห้องเพื่อจะโทรศัพท์รายงานฟรันทซ์ เชทเลอ หัวหน้ากองอารักขา แต่ก็ตัดสินใจยังไม่รายงานและกลับมาที่ห้อง เขาอ้างว่าเจ้าหน้าที่ได้นำผ้าห่มมาห่อร่างของฮิตเลอร์ก่อนจะนำร่างนั้นผ่านเขาออกไปทางประตู หลังจากนั้นมิชก็โทรศัพท์รายงานเชทเลอ เชทเลอบอกให้มิชกลับไปทำหน้าที่ตามเดิม ขณะนั้นเพื่อนร่วมงานมาบอกเขาว่าร่างของฮิตเลอร์กำลังถูกเผา และชวนมิชขึ้นไปดูแต่มิชปฏิเสธ หลังจากนั้น กึนเชอก็ได้ลงมาและบอกมิชว่าร่างของฮิตเลอร์และภริยาถูกเผาแล้วในสวนของทำเนียบนายกรัฐมนตรีไรช์
สวีเดนในช่วงสงครามโลกครั้งที่สอง

สวีเดนยังคงวางตัวเป็นกลางไม่ยุ่งเกี่ยวกับสงครามในช่วงสงครามโลกครั้งที่สอง เมื่องสงครามได้เริ่มขึ้นเมื่อวันที่ 1 กันยายน ค.ศ. 1939.ชะตากรรมของสวีเดนยังไม่มีความชัดเจน แต่โดยรวมกันของตำแหน่งทางภูมิศาสตร์ในคาบสมุทรสแกนดิเนเวีย,ด้วยประสบความสำเร็จของอุบายเรียลโพลิติก (Realpolitik) ในช่วงเหตุการณ์ที่คาดไม่ถึงและการสร้างกองทัพภายหลังปี ค.ศ. 1942,สวีเดนยังคงสามารถรักษาความเป็นกลางได้ตลอดในช่วงสงคราม
เมื่อสงครามได้ระบาดไปทั่ว สวีเดนนั้นมีจุดยืนที่เป็นกลางในความสัมพันธ์ระหว่างประเทศมานานกว่าศตวรรษ,ตั้งแต่สิ้นสุดของสงครามนโปเลียนในปี ค.ศ. 1815.ยี่สิบประเทศได้มีนโยบายวางตัวเป็นกลางในเดือนกันยายน ค.ศ. 1939.แต่มีเพียงแปดประเทศอื่นๆในยุโรปได้พบว่าตนมีความสามารถในการวางตัวเป็นกลาง,เช่น สวีเดน อย่างเป็นทางการในการรักษาท่าทีตลอดทั้งสงคราม; ส่วนประเทศเหล่านี้ ได้แก่ ไอร์แลนด์ โปรตุเกส สเปน อันดอร์รา ลีชเทินชไตน์ นครรัฐวาติกัน ซานมารีโน และสวิตเซอร์แลนด์, รัฐบาลสวีเดนได้มอบสัมปทานไม่มากนักและบางครั้งก็ได้ละเมิดความเป็นกลางของประเทศในการสนับสนุนทั้งเยอรมนีและสัมพันธมิตรตะวันตก
ในช่วงที่เยอรมันได้รุกรานสหภาพโซเวียต,สวีเดนได้ยินยอมให้กองทัพเวร์มัคท์ใช้รถไฟสวีเดนในการขนส่ง (มิถุนายน-กรกฎาคม ค.ศ. 1941)ประกอบด้วยกองพลทหารราบที่ 163 แห่งเยอรมันพร้อมกับปืนใหญ่,รถถัง และอาวุธต่อต้านอากาศยานและลูกกระสุนจากนอร์เวย์ไปยังฟินแลนด์.ทหารเยอรมันได้เดินทางระหว่างเยอรมนีและนอร์เวยโดยได้รับอนุญาตให้ผ่านทางสวีเดน-ที่เรียกว่า permittenttrafik..แร่เหล็กได้ถูกขายให้กับเยอรมนีตลอดช่วงสงคราม.และจากฝ่ายสัมพันธมิตร,สวีเดนได้แบ่งปันความรู้ทางทหารและช่วยในการฝึกทหารที่ประกอบไปด้วยผู้ลี้ภัยจากเดนมาร์กและนอร์เวย์เพื่อนำมาใช้ในการปลดปล่อยประเทศบ้านเกิดของตน นอกจากนี้ยังได้ยินยอมให้ฝ่ายสัมพันธมิตรให้ใช้ฐานทัพอากาศในสวีเดนในช่วงปี ค.ศ. 1944 และ 1945
สวีเดนได้กลายเป็นสถานที่หลบภัยสำหรับผู้ลี้ภัยจากพวกต่อต้านฟาสซิสต์และชาวยิวจากทั่วทุกภูมิภาค.ในปี ค.ศ. 1943,ตามมาด้วยคำสั่งในการขับไล่ประชาชนชาวเดนมาร์กเชื้อสายยิวทั้งหมดไปยังค่ายกักกัน.ชาวเดนมาร์กเชื้อสายยิวเกือบทั้งหมด 8,000 คนได้หนีหลบภัยในสวีเดน.สวีเดนได้กลายเป็นที่หลบภัยสำหรับชาวนอร์เวย์ยิวที่หนีภัยจากดินแดนนอร์เวย์ภายใต้การยึดครองของนาซี
โคตรเซียนมาเก๊า เขย่าเวกัส 3

โคตรเซียนมาเก๊า เขย่าเวกัส 3  เป็นภาพยนตร์ฮ่องกงแนวพนัน-แอกชั่นจากปี ค.ศ. 2016 กำกับโดย หว่อง จิง และ หลิว เหว่ยเฉียง ภาพยนตร์เรื่องนี้เป็นภาพยนตร์ภาค 3 ในภาพยนตร์ซีรีส์ชุด "ฟรอมเวกัสทูมาเก๊า" ภาพยนตร์เรื่องนี้เป็นภาคต่อของ From Vegas To Macau 2 นำแสดงโดย โจว เหวินฟะ, จาง เจียฮุย, หลิว เต๋อหัว, หลี่ หยูชุน
เนื้อเรื่องย่อ.
ในวันที่วินเซนต์และเรนโบว์จะแต่งงานกัน มีผู้ไม่ประสงค์ดี ส่งหุ่นยนต์หน้าเหมือนไมเคิล มาที่งาน และเกิดระเบิดจนวินเซนด์และเรนโบว์อยู่ในอาการโคม่า ตัวเคนและมาร์คเพื่อนซี้ ถูกส่งตัวเข้าเรือนจำ แต่มีกลุ่มผู้ก่อการร้ายบุกเข้าถล่มเรือนจำ เพื่อหวังสังหารเคน ยังดีที่ไมเคิล และพรรคพวกมาช่วยไว้ทัน และนำตัว เคน และทุกคนไปกบดานที่บ้านของเขาในสิงคโปร์ แต่แล้วจู่ๆ เจซี มหาเศรษฐี ที่เชื่อกันว่ามีเอี่ยวกับการค้าอาวุธผิดกฎหมายมาเยือนบ้านพวกเขา และเชิญตัวทุกคนไปร่วมงานปาร์ตี้ที่พาราไดส์ไอส์แลนด์ในเมืองไทย งานนี้ เคนและพรรคพวกต้องปะทะกับสุดยอดฝีมือการพนันด้านต่างๆ ก่อนเจซีจะเฉลยว่าทำไมเขาถึงคิดร้ายหมายเอาชีวิตเคน!!!
ดับเบิลยูซีดับเบิลยู โรดไวลด์

ดับเบิลยูซีดับเบิลยู โรดไวลด์  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1996 โดยใช้ชื่อว่า ฮอตไวลด์ โดยจัดขึ้นในช่วงเดือนสิงหาคมในช่วงปี ค.ศ. 1996 - 1999 หลังจากจักครั้งแรกก็ได้ถูกเปลี่ยนชื่อมาเป็น โรดไวลด์เนื่องจากปัญหาเกี่ยวกับเครื่องหมายการค้าที่อาจเกิดขึ้นกับ ฮาร์ลีย์-เดวิดสัน ของHarley Owners Group (HOG) ต่อมาในปี ค.ศ. 2000 รายการนี้ถูกแทนที่โดย New Blood Rising 
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2015 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
ฮอตไวลด์.
ฮอตไวลด์  ถูกจัดขึ้นในวันที่ 10 สิงหาคม ค.ศ. 1996 ในSturgis Motorcycle Rally เมืองSturgis, South Dakota
1997.
โรดไวลด์ (1997)  ถูกจัดขึ้นในวันที่ 9 สิงหาคม ค.ศ. 1997 ในSturgis Motorcycle Rally เมืองSturgis, South Dakota
1998.
โรดไวลด์ (1998)  ถูกจัดขึ้นในวันที่ 8 สิงหาคม ค.ศ. 1998 ในSturgis Motorcycle Rally เมืองSturgis, South Dakota
1999.
โรดไวลด์ (1999)  ถูกจัดขึ้นในวันที่ 14 สิงหาคม ค.ศ. 1999 ในSturgis Motorcycle Rally เมืองSturgis, South Dakota
ดับเบิลยูซีดับเบิลยู สแลมโบรี่

ดับเบิลยูซีดับเบิลยู สแลมโบรี่  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1993 ถึง ค.ศ. 2000 รวม 8 ครั้ง โดยจัดขึ้นในช่วงเดือนพฤษภาคม
วันที่และสถานที่ของดับเบิลยูซีดับเบิลยู สแลมโบรี่.
1994.
สแลมโบรี่ (199ภ)  ถูกจัดขึ้นในวันที่ 22 พฤษภาคม ค.ศ. 1994 .oPhiladelphia Civic Center เมืองPhiladelphia, Pennsylvania
1995.
สแลมโบรี่ (1995)  ถูกจัดขึ้นในวันที่ 21 พฤษภาคม ค.ศ. 1995 ในBayfront Arena เมืองSt. Petersburg, Florida
1997.
สแลมโบรี่ (1997)  ถูกจัดขึ้นในวันที่ 18 พฤษภาคม ค.ศ. 1997 ในIndependence Arena เมืองCharlotte, North Carolina
1998.
สแลมโบรี่ (1998)  ถูกจัดขึ้นในวันที่ 17 พฤษภาคม ค.ศ. 1998 ในThe Centrum เมืองWorcester, Massachusetts
1999.
สแลมโบรี่ (1999)  ถูกจัดขึ้นในวันที่ 9 พฤษภาคม ค.ศ. 1999 ในTWA Dome เมืองSt. Louis, Missouri
2000.
สแลมโบรี่ (2000)  ถูกจัดขึ้นในวันที่ 7 พฤษภาคม ค.ศ. 2000 ในKemper Arena เมืองKansas City, Missouri.
จ่างซุน อู๋จี้

จ่างซุน อู๋จี้ (#เปลี่ยนทาง , 594 – 659) นามปากกาว่า ฟู่จี  ตำแหน่งเมื่อสิ้นชีวิตเป็น เจ้ากง  เป็นขุนนางจีนซึ่งดำรงตำแหน่ง อัครมหาเสนาบดี ในสมัยต้น ราชวงศ์ถัง เป็นพระเชษฐา (พี่ชาย) ของ จักรพรรดินีจางซุน จักรพรรดินีใน จักรพรรดิถังไท่จง จักรพรรดิองค์ที่ 2 และพระมาตุลา (ลุง) ของ จักรพรรดิถังเกาจง จักรพรรดิองค์ที่ 3 
ซึ่งจ่างซุน อู๋จี้ผู้นี้เป็นทั้งที่ปรึกษาและพระสหายของจักรพรรดิไท่จงตั้งแต่ก่อนสถาปนาราชวงศ์ถังครั้งยังเป็น หลี่ซื่อหมิน รวมถึงเมื่อสถาปนาราชวงศ์ถังแล้วและองค์ชายหลี่ซื่อหมินได้เป็นฉินอ๋องและเขาอาจจะเป็นพ่อสื่อให้กับจักรพรรดิไท่จงได้พบรักกับแม่นางจางซุนน้องสาวของเขา
ในเหตุการณ์ที่เรียกว่า เหตุการณ์ที่ประตูเสฺวียนอู่ เมื่อ พ.ศ. 1169 อันตรงกับช่วงปลายรัชสมัย จักรพรรดิถังเกาจู่ ปฐมจักรพรรดิแห่งราชวงศ์ถังเขามีส่วนช่วยให้องค์ชายหลี่ซื่อหมินพระราชโอรสองค์รองมีชัยชนะเหนือองค์ชาย หลี่เจี้ยนเฉิง องค์รัชทายาทและองค์ชาย หลี่หยวนจี๋ พระเชษฐาและพระอนุชาร่วมพระมารดาเดียวกับองค์ชายหลี่ซื่อหมินและจากเหตุการณ์ครั้งนี้ทำให้องค์ชายหลี่ซื่อหมินได้เป็นรัชทายาทส่วนจ่างซุน อู๋จี้ได้รับการปูนบำเหน็จอย่างสูงโดยได้ดำรงตำแหน่งเป็นอัครมหาเสนาบดี
ในช่วงปลายรัชสมัยจักรพรรดิไท่จงเขาได้กราบทูลเสนอพระนามขององค์ชาย หลี่จื้อ พระราชโอรสองค์เล็กซึ่งต่อมาคือ จักรพรรดิถังเกาจง ให้ขึ้นเป็นรัชทายาทแทนองค์ชาย หลี่ไท่ พระราชโอรสองค์รองที่มีจิตใจโหดเหี้ยมทำให้เขามีอำนาจอย่างสูงในราชสำนักรวมถึงได้กลับมาเป็นอัครมหาเสนาบดีอีกสมัยหนึ่งแต่เพราะไปขัดราชโองการของจักรพรรดิเกาจงเรื่องการปลด จักรพรรดินีหวัง ออกจากตำแหน่งทำให้ พระสนมอู่ พระสนมเอกในจักรพรรดิเกาจงซึ่งกำลังก้าวขึ้นมามีอำนาจในราชสำนักขณะนั้นได้ใช้โอกาสนี้จัดการกับจ่างซุน อู๋จี้โดยให้ขุนนางคนสนิทที่สนับสนุนพระนางคือ ซู่จิงจง ป้ายความผิดให้กับจ่างซุน อู๋จี้ว่าจะก่อกบฏพร้อมกับขุนนางอีก 3-4 คนทำให้เขาถูกเนรเทศไปอยู่ชายแดนแต่ก็ถูกบังคับให้ดื่มยาพิษจนเสียชีวิตระหว่างถูกเนรเทศเมื่อ พ.ศ. 1202
สี่ล้อซิ่ง ชิงบัลลังก์แชมป์

สี่ล้อซิ่ง ชิงบัลลังก์แชมป์  เป็นภาพยนตร์คอมพิวเตอร์แอนิเมชันสามมิติแนวตลกอเมริกันในปี ค.ศ. 2017 ผลิตโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์พิกเชอส์ เป็นภาพยนตร์เรื่องที่สามในแฟรนไชส์ "คาร์ส" และเป็นภาคต่อของภาพยนตร์เรื่อง "สายลับสี่ล้อ ซิ่งสนั่นโลก" (2011) กำกับโดย ไบรอัน ฟี ซึ่งเป็นงานกำกับเรื่องแรกของเขา นำแสดงโดย โอเวน วิลสัน, บอนนี ฮันต์, แลร์รีเดอะเคเบิลกาย, โทนี ชาลู, กวีโด ควาโรนี, จอห์น แรตเซนเบอร์เกอร์, ชีค มาริน, ไมเคิล วอลลิส, พอล ดูลีย์, เจนิเฟอร์ ลูวิส และแคทารีน เฮลมอนด์ เป็นนักแสดงหลักคนเดิมจากทั้งสองภาค ร่วมด้วย คริสเตลา อะลอนโซ, คริส คูเปอร์, อาร์มี แฮมเมอร์, นาธาน ฟิลเลียน, เคอร์รี วอชิงตัน และลีอา เดลาเรีย เป็นนักแสดงคนใหม่ ในภาพยนตร์ ไลต์นิง แม็กควีนได้หวนกลับมาแสดงให้นักแข่งรุ่นใหม่เห็นว่า เขายังคงเป็นรถแข่งที่ดีที่สุดในโลก
ภาพยนตร์เข้าฉายเมื่อวันที่ 16 มิถุนายน ค.ศ. 2017 มีรายได้ 378 ล้านดอลลาร์สหรัฐทั่วโลก และได้รับคำวิจารณ์ในแง่บวก โดยนักวิจารณ์หลายคนกล่าวว่า เป็นภาพยนตร์ที่ดีที่สุดมากกว่าทุกภาคที่เคยทำมา
เครื่องอิสริยาภรณ์คูตูซอฟ

เครื่องอิสริยาภรณ์คูตูซอฟ ("Orden Kutuzova") เป็นเครื่องอิสริยาภรณ์ของสหพันธรัฐรัสเซีย ตั้งชื่อตามจอมพลแห่งจักรวรรดิรัสเซีย มีฮาอิล อีลลารีโอโนวิช คูตูซอฟ (1745–1813) เครื่องอิสริยาภรณ์ได้รับการสถาปนาในช่วงมหาสงครามของผู้รักชาติ โดยจะมอบให้กับเจ้าหน้าที่และนายพลในกองทัพแดง ที่สามารถประสบความสำเร็จในการโจมตีกลับ เครื่องอิสริยาภรณ์คูตูซอฟ มีทั้งหมดสามชั้น โดยได้รับการสถาปนาอีกครั้งในสหพันธรัฐรัสเซียหลัง การล่มสลายของสหภาพโซเวียต ตามประกาศของสภาโซเวียตสูงสุดแห่งสหพันธรัฐรัสเซีย เลขที่ 2424-1 เมื่อวันที่ 2 มีนาคม 1992
โรแบร์ท ฟ็อน ไกรม์

โรแบร์ท "ริทเทอร์" ฟ็อน ไกรม์  เป็นจอมพลและนักบินเยอรมันในช่วงปลายสงครามโลกครั้งที่สอง ฮิตเลอร์ได้มอบหมายแต่งตั้งให้ไกรม์เป็นผู้บัญชาการแห่งลุฟท์วัฟเฟอ (กองทัพอากาศ) แทนที่แฮร์มัน เกอริง ซึ่งถูกปลดออกจากตำแหน่งโทษฐานทรยศ และเมื่อเยอรมันได้ยอมจำนนต่อสัมพันธมิตร ไกรม์ถูกจับเป็นเชลยโดยกองทัพสหรัฐ เขาฆ่าตัวตายในเรือนจำเมื่อวันที่ 24 พฤษภาคม ค.ศ. 1945
ภาษาหมิ่นใต้มาตรฐาน

ภาษาหมิ่นใต้มาตรฐาน หรือ ภาษาฮกเกี้ยน (ภาษาหมิ่นใต้: 福建話, ภาษาจีน: 泉漳話) เป็นภาษาหมิ่นใต้ที่มีจำนวนผู้ใช้มากที่สุด มักจะใช้เรียกแทนภาษาหมิ่นใต้ ภาษาหมิ่นใต้มาตรฐานมีแหล่งต้นกำเนิดมาจากจังหวัดจางจิว เจียงจิวและจังหวัดเอ้หมึงในมณฑลฝูเจี้ยน นอกไปจากนี้ยังมีจำนวนผู้ใช้จำนวนมากในไต้หวัน ประเทศสิงคโปร์ และประเทศฟิลิปปินส์บางส่วน
ภาษาหมิ่นใต้ถิ่นนั้นไต้หวันเรียกว่า ไตงี่  ในเอเชียตะวันออกเฉียงไต้เรียกว่า ฮกเกี้ยนอวย (เป่อ่วยยี: Hok-kiàn-ōe) ส่วนจีนกลางเรียกว่า เฉวียนจางฮว่า (泉漳話) หรือภาษาเจียงจิว-จางจิว เพื่อป้องกันการสับสนกับภาษาฮกจิว 
ที่มาของชื่อ.
เกี่ยวกับการเรียกชื่อภาษาหมิ่นใต้นั้น ที่จริงแล้วยังมีคำอื่นที่ใช้เรียกตามความคลุมเครืออีกได้แก่ "ฮกเกี้ยน" (福建話), "หมิ่นใต้" (閩南話), "ไต้หวัน" (臺灣話),"ฮกเล่า" (福佬話), "เอ๋อเล่า" (鶴佬話), "โฮลก" (河洛話) โดยมีที่มาดังนี้
การใช้ในท้องถิ่น.
มณฑลฝูเจี้ยน.
ปัจจุบันภาษาฮกเกี้ยนในประเทศจีนมีการแบ่งแยกเป็นท้องถิ่นอยู่อีกหลายที่ หลัก ๆ แบ่งได้เป็นสี่ที่ได้แก่
เอเชียตะวันออกเฉียงไต้.
ภาษาฮกเกี้ยนในสามารถแบ่งได้ตามประเทศต่าง ๆ ส่วนใหญ่แล้วมีความใกล้เคียงกับภาษาไต้หวันโดยแบ่งออกเป็นตามประเทศต่าง ๆ ได้แก่
การออกเสียง.
<templatestyles src="Col-begin/styles.css"/>
เสียงในแผ่นดินต่าง ๆ.
ภาษาฮกเกี้ยนในเอ้หมึงกับไต้หวันคือถิ่นจางจิวกับเจียงจิวผสมกัน แต่ว่ามีการเปลี่ยนแปลงไปตามวิวัฒนาการ อย่างไรก็ตาม แม้ว่าการออกเสียงจะมีการเปลี่ยนไปบ้าง แต่การใช้อักษรไม่มีการเปลี่ยนและมีการใช้สำนวนที่เหมือนกัน นอกนั้นในไต้หวันในช่วงที่ญี่ปุ่นเข้าครอบครองได้รับอิทธิพลจากภาษาญี่ปุ่นพอสมควร ส่วนที่เหลือจะมีการรับอิทธิพลจากภาษามลายู ภาษาอังกฤษ ภาษาแต้จิ๋ว ภาษากวางตุ้งเป็นต้น
ภาษาฮกเกี้ยนทุกถิ่นสามารถสื่อสารอย่างเข้าใจกันได้
อักษรศาสตร์และไวยากรณ์.
ภาษาฮกเกี้ยนจัดเป็นภาษาแยกหน่วยคำ  เหมือนภาษาไทย ดังนั้นคำแต่ละคำจะมีความหมายแยกออกชัดเจนและให้ความหมายตัวต่อตัว ปรกติแล้วจะเป็น ประธาน-กริยา-กรรม เหมือนภาษาไทย ทว่า ภาษาฮกเกี้ยนจะเป็นภาษาเน้นหัวข้อ  ดังนั้นไวยากรณ์จึงไม่มีมาตรฐาน ภาษาฮกเกี้ยนไม่มี ไม่แบ่งเพศ ไม่มีเอกพจน์พหูพจน์ แต่จะเป็นการเติมคำแยกเหมือนภาษาไทย
บุรุษสรรพนาม.
บุรุษสรรพนามในภาษาฮกเกี้ยนมีดังนี้
1 หมายถึง "พวกเรา" โดยไม่รวมผู้ฟัง
2 หมายถึง "พวกเรา" โดยรวมผู้ฟังด้วย
3 ใช้ในสำเนียงฮกเกี้ยนในเอเชียตะวันออกเฉียงใต้
ปัจจัย (หน่วยคำเติมหลัง) สำหรับแสดงความเป็นเจ้าของมักใช้ 的  , ปัจจัย 之  ใช้ในคำภาษาจีนดั้งเดิม 
และปรกติพหูพจน์จะไม่เติมปัจจัยแสดงความเป็นเจ้าของ เช่น 阮 (goán) , 翁 (ang) , 姓 (sèⁿ) , 陳 (Tân)
โอโตกุ

โอโตะกุ  เป็นชื่อปี ศักราชของญี่ปุ่น ที่มาหลังจากศักราช เอะอิโฮ และมาก่อนศักราช คันจิ. ช่วงเวลานี้กินเวลาหลายปีตั้งแต่กุมภาพันธ์ ค.ศ. 1084 ถึงเมษายน ค.ศ. 1087. จักรพรรดิที่ครองราชย์คือ จักรพรรดิชิรากาวะ (白河天皇) และ จักรพรรดิโฮริกาวะ.
ฮานาโกะ นักแปลสาวหัวใจแกร่ง

ฮานาโกะ นักแปลสาวหัวใจแกร่ง  เป็นละครโทรทัศน์ญี่ปุ่นที่สร้างในปี ค.ศ. 2014 กล่าวถึงประวัติของ ฮานาโกะ มุราโอกะ นำแสดงโดย ยูริโกะ โยชิทากะ, สึโยกิ อิการะ, ชิการุ มุโรอิ ออกอากาศทางช่องเอ็นเอชเค ทุกเช้าวันจันทร์ถึงวันวันเสาร์
เนื้อเรื่องย่อ.
เมื่อปี 1903 ณ ชนบทแห่งหนึ่ง ฮานาโกะเกิดมาในครอบครัวเกษตรกรที่ยากจน สาวน้อยที่เต็มเปี่ยมไปด้วยจินตนาการ รักการอ่าน แต่ด้วยฐานะทางบ้านทำให้ไม่ได้รับโอกาสในการเรียนรู้เท่าคนอื่น เมื่อฮานาโกะอายุ 10 ขวบ พ่อของเธอจึงตัดสินใจย้ายเธอไปเรียนที่โรงเรียนสตรีคริสเตียนแห่งหนึ่งในโตเกียวเพื่อต้องการให้ได้รับการศึกษาที่สูงขึ้น โรงเรียนแห่งใหม่ของเธอเต็มไปด้วยเด็กผู้หญิงที่เกิดมาในครอบครัวที่มีฐานะร่ำรวย นิยมใช้ภาษาอังกฤษในการเรียนการสอน ทำให้ฮานาโกะประสบปัญหาในการเรียน และรู้สึกหดหู่ใจที่ตนเองไม่สามารถปรับตัวเข้ากับสังคมใหม่ได้ แต่ในที่สุดก็สามารถทำให้ตนเองเก่งภาษาอังกฤษได้มากกว่าเพื่อนร่วมชั้นเรียนคนอื่นๆ
เมื่อโตขึ้น ฮานาโกะได้ทำตามความฝันของเธอโดยก้าวเดินไปบนสายอาชีพนักแปล เธอตกหลุมรักนวนิยายชื่อดังก้องโลกอย่าง Anne of Green Gables เพราะเส้นทางชีวิตของเธอคล้ายคลึงกับ แอนน์ เชอร์ลีย์ (Anne Shirley)สาวน้อยจอมแก่นแห่งกรีน เกเบิลส์ ตัวเอกหลักในนวนิยายเล่มนี้ โดยภายหลัง นวนิยายนี้ได้กลายมาเป็นผลงานการแปลชิ้นเอกของเธอ ทำให้ฮานาโกะได้รับการกล่าวขานถึงอย่างกว้างขวางในญี่ปุ่น
โรงเรียนอมตวิทยา

โรงเรียนอมตวิทยา  โรงเรียนอมตวิทยาเป็นโรงเรียนเอกชน สังกัดสำนักบริหารงานคณะกรรมการส่งเสริมการศึกษาเอกชน กระทรวงศึกษาธิการ จัดตั้งขึ้นเมื่อปี พ.ศ. 2500 โดยนายหรู อมตวงศ์ เป็นผู้รับใบอนุญาต ในระยะเริ่มแรกได้ไปอาศัยศาลาการเปรียญวัดรัตนนิมิตเป็นที่ทำการสอนเมื่อปี พ.ศ. 2503 กระทรวงศึกษาธิการได้รับรองวิทยฐานะเทียบเท่าโรงเรียนรัฐบาล ต่อมาเมื่อปี พ.ศ. 2520 นายหรู อมตวงศ์ ถึงแก่กรรม บุตรสาว คือ นางรัตนาภรณ์ สมบูรณ์ ได้รับโอนกิจการดำเนินการแทน ปัจจุบันโรงเรียนอมตวิทยา ตั้งอยู่เลขที่ 121 หมู่ 4 ถนนประชาพัฒนา ตำบลหนองสองห้อง อำเภอหนองสองห้อง จังหวัดขอนแก่น บนพื้นที่จำนวน 32 ไร่ เปิดสอน 3 ระดับ คือ ระดับก่อนประถมศึกษา ระดับประถมศึกษาและระดับมัธยมศึกษา ได้รับรางวัลสถานศึกษาดีเด่นรางวัลพระราชทาน ระดับประถมศึกษา ขนาดกลาง ปีการศึกษา 2543 ระดับมัธยมศึกษา ขนาดกลาง ปีการศึกษา 2546 ระดับก่อนประถมศึกษา ปีการศึกษา 2548 ระดับมัธยมศึกษา ขนาดกลาง ปีการศึกษา 2550 และระดับก่อนประถมศึกษา ปีการศึกษา 2552
โรงพยาบาลจุฬาภรณ์

โรงพยาบาลจุฬาภรณ์ เป็นโรงพยาบาลในสังกัดราชวิทยาลัยจุฬาภรณ์ ตั้งอยู่ในพื้นที่แขวงทุ่งสองห้อง เขตหลักสี่ กรุงเทพมหานคร แบ่งพื้นที่ตั้งออกเป็น 2 พื้นที่ ได้แก่ อาคารอัครราชกุมารีและศูนย์ไซโคลตรอนและเพทสแกนแห่งชาติ ตั้งอยู่บนถนนกำแพงเพชร 6 และอาคารกรมพระศรีสวางควัฒนและศูนย์การแพทย์จุฬาภรณ์เฉลิมพระเกียรติ ตั้งอยู่บนซอยแจ้งวัฒนะ 5 ใกล้กับศูนย์ราชการเฉลิมพระเกียรติ 80 พรรษา 5 ธันวาคม 2550
ประวัติ.
โรงพยาบาลนี้เกิดขึ้นจากพระปณิธานของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ที่ทรงต้องการช่วยเหลือประชาชนที่ป่วยด้วยโรคมะเร็งและผู้ด้อยโอกาส โดยมีพระดำริให้จัดตั้งขึ้นเมื่อปี พ.ศ. 2545 เดิมมีชื่อว่า ศูนย์วิจัยศึกษาและบำบัดโรคมะเร็ง ในสังกัดสถาบันวิจัยจุฬาภรณ์ เป็นโรงพยาบาลเฉพาะทางสำหรับการรักษาโรคมะเร็ง ขนาด 100 เตียง และเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสพระราชพิธีมหามงคลเฉลิมพระชนมพรรษา 6 รอบ 12 สิงหาคม 2547 โดยสมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จมาทรงวางศิลาฤกษ์เมื่อวันที่ 30 มกราคม พ.ศ. 2546 และทรงเทปูนเสาเข็มเจาะเมื่อวันที่ 24 พฤษภาคม พ.ศ. 2548 จากนั้นเริ่มเปิดอย่างไม่เป็นทางการเมื่อเดือนพฤษภาคม พ.ศ. 2551 ต่อมาพระราชทานนามว่า โรงพยาบาลจุฬาภรณ์ ตามพระนามของพระองค์ และเสด็จมาทรงเปิดโรงพยาบาลเมื่อวันที่ 29 ตุลาคม พ.ศ. 2552
ต่อมาในปี พ.ศ. 2558 ทรงโปรดฯ ให้ขยายโรงพยาบาลจุฬาภรณ์ โดยก่อสร้างอาคารใหม่ที่รองรับผู้ป่วยจำนวน 400 เตียง เพื่อปรับเป็นโรงพยาบาลทั่วไป ครอบคลุมการรักษาทุกโรค เพื่อรองรับผู้ป่วยที่มีจำนวนเพิ่มขึ้นอย่างรวดเร็ว และมีแนวโน้มจะเพิ่มขึ้นอย่างต่อเนื่อง และต่อมาในปี พ.ศ. 2559 โรงพยาบาลจุฬาภรณ์ได้ก่อตั้งวิทยาลัยวิทยาศาสตร์การแพทย์เจ้าฟ้าจุฬาภรณ์ขึ้น และรวมกับหน่วยงานใกล้เคียงจัดตั้งเป็นราชวิทยาลัยจุฬาภรณ์
อาคาร.
โรงพยาบาลจุฬาภรณ์มีอาคารหลัก ๆ ทั้งหมด 4 อาคาร ดังนี้
ยอร์แก อีวานอฟ

ยอร์แก อีวานอฟ (เกิด 2 พฤษภาคม ค.ศ. 1960) เป็นประธานาธิบดีแห่งสาธารณรัฐมาซิโดเนียเหนือ ทำงานตั้งแต่ พ.ศ. 2552-พ.ศ. 2562
ชีวิตช่วงต้น และชีวิตส่วนตัว.
ยอร์แก อีวานอฟ เกิดที่วาลันดอวอ สหพันธ์สาธารณรัฐสังคมนิยมยูโกสลาเวีย จบชั้นประถมศึกษาและมัธยมศึกษาในบ้านเกิดของเขา เขาอาศัยอยู่ที่นั่นจนกระทั่งอายุ 27 ปีจากนั้นก็ย้ายไปที่เมืองสกอเปีย ของมาซิโดเนียซึ่งเป็นที่อยู่ถาวรของเขา
อาชีพนักวิชาการ.
อาชีพของเขาเริ่มขึ้นในปีพ.ศ. 2531 เมื่อเขากลายเป็นกองบรรณาธิการที่สถานีวิทยุและโทรทัศน์มาซิโดเนียแห่งชาติ หลังจากนั้นเขาก็สอนทฤษฎีการเมืองและปรัชญาการเมืองที่คณะกฎหมายของมหาวิทยาลัยสกอเปีย ในปีพ.ศ. 2542 เขาได้กลายเป็นศาสตราจารย์ประจำภาคพื้นยุโรปตะวันออกเฉียงใต้ที่มหาวิทยาลัยเอเธนส์ในประเทศกรีซ 
ประธานาธิบดีแห่งสาธารณรัฐมาซิโดเนีย.
การหาเสียง และการเลือกตั้ง.
ในวันที่ 25 มกราคม ค.ศ. 2009 พรรค VMRO-DPMNE ของมาซิโดเนีย ได้ให้ยอร์แก อีวานอฟ เป็นผู้ชิงตำแหน่งประธานาธิบดีมาซิโดเนีย แม้ว่าเขาจะได้รับการเสนอชื่อเป็นผู้สมัครโดย VMRO-DPMNE เขาไม่ได้เป็นสมาชิกของพรรค
การเลือกตั้งรอบแรกยอร์แก อีวานอฟ ได้คะแนนเป็นลำดับที่สอง (35.06%) ที่หนึ่งคือตัวแทนจากพรรคประชาธิปไตยมาซิโดเนีย 
ยอร์แก อีวานอฟชนะการเลือกตั้งครั้งที่สองด้วยคะแนนเสียง 453,616 เสียง ส่วนผู้ท้าชิงได้ไป 264,828 เสียง
การเข้าเป็นประธานาธิบดี.
หลังจากยอร์แก อีวานอฟ ชนะการเลือกตั้งประธานาธิบดีมาซิโดเนีย เขาได้รับการพิธีสาบานตน ที่หอประชุมรัฐสภามาซิโดเนีย การเป็นประธานาธิบดีครั้งนี้มีนายกมาซิโดเนีย คือ นีคอลา กรูเอฟสกี ความสัมพันธ์ของนาโต้ และสหประชาชาติแน่นขึ้น
วัลเทอร์ ฟ็อน เบราคิทช์

วัลเทอร์ ฟ็อน เบราคิทช์  เป็นจอมพลเยอรมันและเป็นผู้บัญชาการกองทัพบกเยอรมันในช่วงต้นสงครามโลกครั้งที่สอง เขาเกิดในครอบครัวทหารและเริ่มเข้ารับราชการทหารใน ค.ศ. 1901 เขามีส่วนร่วมในสงครามโลกครั้งที่หนึ่งโดยประจำแนวรบด้านตะวันตก
หลังพรรคนาซีได้ครองอำนาจในปี 1933 เบราคิทช์ได้รับการแต่งตั้งให้รับผิดชอบเขตทหารในปรัสเซียตะวันออก แม้เบราคิทช์จะเป็นนายทหารที่ไม่ชอบระบอบนาซี แต่เบราคิทช์ก็หยิบยืมเงินจากฮิตเลอร์จำนวนมากและกลายเป็นคนที่ต้องพึ่งพาการช่วยเหลือทางการเงินจากฮิตเลอร์ เบราคิทช์ได้รับแต่งตั้งให้เป็นผู้บัญชาการกองทัพบกเยอรมันในเดือนกุมภาพันธ์ 1938 จนถึงเดือนพฤศจิกายน 1941 และมีส่วนร่วมสั่งการในยุทธการที่ฝรั่งเศสตลอดจนการบุกครองยูโกสลาเวียและกรีซ จากผลงานของเขาในยุทธการที่ฝรั่งเศส ทำให้เบราคิทช์เป็นหนึ่งในนายพล 12 นายที่ได้เลื่อนยศขึ้นเป็นจอมพลในปี 1940
ความล้มเหลวในปฏิบัติการไต้ฝุ่นในปี 1941 ประกอบกับปัญหาด้านสุขภาพจากโรคหัวใจทำให้ฮิตเลอร์ปลดเขาออกจากตำแหน่งไปประจำอยู่ในกำลังสำรอง ตั้งแต่นั้นมาเขาก็ไม่ได้พบกับฮิตเลอร์อีกเลยและไปใช้ชีวิตอย่างสงบในภูเขาทางตะวันตกเฉียงใต้ของปราก แม้จะปลีกตัวเองไปแล้ว แต่เขาก็ร่วมแฉอดีตเพื่อนร่วมงานผู้อยู่เบื้องหลังแผนลับ 20 กรกฎาคมที่หมายสังหารฮิตเลอร์ โดยเขาอ้างภายหลังว่าเขาจำเป็นต้องขายเพื่อนเพื่อรักษาชีวิตตนเองและครอบครัว 
ในเดือนสิงหาคม 1945 เขาถูกจับกุมและนำตัวขึ้นพิจารณาคดีข้อหาอาชญากรรมสงครามและอาชญากรรมต่อมนุษยชาติ ในระหว่างที่รอการพิพากษา เขาก็เสียชีวิตในวันที่ 18 ตุลาคม 1948 ในวัย 67 ปีด้วยโรคปอดอักเสบรอบหลอดลม ขณะอยู่ในโรงพยาบาลทหารในการควบคุมของอังกฤษในเมืองฮัมบวร์ค
วัดหนองหมูใต้

วัดหนองหมูใต้ ตั้งอยู่เลขที่ 74 บ้านหนองหมูใต้ หมู่ที่ 2 ตำบลหนองหมู อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 59 ไร่ 1 งาน 28 ตารางวา โฉนดที่ดินเลขที่ 6429, 6509, 9707
ประวัติความเป็นมาวัดหนองหมูใต้.
วัดหนองหมูใต้ตั้งเมื่อ พ.ศ. 2376 เดิมมีชื่อเรียกว่า วัดแก้วสุกรบวรรัศมี และ วัดแก้วสุกรราษฎร์บำรุงกิจ ต่อมาได้เปลี่ยนชื่อตามหมู่บ้านเป็น วัดหนองหมูใต้ พื้นที่ตั้งวัดเป็นที่ราบลุ่มอยู่บนคันคลองหกวาสายบน และพอจะสันนิษฐานได้ว่า ได้จัดตั้งระหว่าง พ.ศ. 2445-2450 วัดนี้ครั้งแรกปลูกสร้างในที่ดินเพียง 4 ไร่เศษ ซึ่งนายจ้อย แซ่โค้ว เป็นผู้ถวายที่ดิน ประชาชนในท้องถิ่นได้ร่วมกันจัดสร้างกฏิเพียง 3 หลัง และอาคารอื่นๆ 2 หลัง เมื่อประมาณ พ.ศ. 2458 ได้มีผู้มีจิตศรัทธาถวายที่ดิน ซึ่งมีอาณาเขตติดต่อกับที่ดินเดิมอีก 50 ไร่ ทางวัดเห็นว่าที่ดินเดิมไม่กว้างขวาง จึงรื้อถอนและย้ายมาปลูกสร้างในที่ดินแปลงใหม่อยู่ห่างจากเดิมประมาณ 80 เมตร และมอบที่ดินเดิมปลูกสร้างอาคารเรียนของโรงเรียนวัดหนองหมูใต้ ในสมัยพระครูจันทรธรรมคุณ เป็นเจ้าอาวาส ได้สร้างอุโบสถ และนายทองต่อ ตาปนานนท์ บริจาคที่ดินสร้างอุโบสถ จำนวน 5 ไร่ โดยจัดงานวางศิลาฤฏษ์ เมื่อวันที่ 30 มกราคม พ.ศ. 2520 
ในปี พ.ศ. 2523 ได้กราบบังคมทูลใต้ฝ่าละอองธุลีพระบาท อัญเชิญพระบาทสมเด็จพระเจ้าอยู่หัวฯ และสมเด็จพระนางเจ้าพระบรมราชินีนาถ เสด็จฯ เป็นองค์ประธาน ทรงประกอบพระราชพิธียกช่อฟ้าอุโบสถ ทรงปลูกต้นโพธิ์ ต้นไทร และต้นพิกุล หน้าอุโบสถ เมื่อวันที่ 7 เมษายน พ.ศ. 2523 ได้ขอพระราชทาน พระปรมาภิไธยย่อ ภ.ป.ร. เพื่อพระดิษฐานหน้าบรรณอุโบสถทั้งสองด้าน และได้ประกอบพิธีอัญเชิญขึ้นประดิษฐานที่หน้าบันอุโบสถ เมื่อวันที่ 8 พฤศจิกายน พ.ศ. 2524 ได้รับพระราชทานวิสุงคามสีมา เมื่อวันที่ 7 พฤศจิกายน 2522 เขตวิสุงคามสีมา กว้าง 20 เมตร ยาว 41 เมตร
อาณาเขต.
อาณาเขต
การบริหารและการปกครอง.
มีเจ้าอาวาสเท่าที่ทราบนามมีดังนี้
เสนาสนะ.
ประกอบด้วย
นอกจากนี้มีหอระฆัง 1 หลัง สร้างเมื่อ พ.ศ. 2540 เมรุ ขนาดกว้าง 9.10 เมตร ยาว 16.20 เมตร สร้างเมื่อ พ.ศ. 2530 
ปูชณียวัตถุ.
มีพระประธานประจำอุโบสถปรางสมาธิ ปูชณียวัตถุอื่นๆ พระพุทธชินราชจำลอง ประดิษฐานในอุโบสถ 1 องค์ พระพุทธรูปประดิษฐานในอุโบสถ ขนาดหน้าตักกว้าง 3.30 ศอก 1 องค์ พระพุทธรูปประดิษฐานในวิหาร ขนาดหน้าตักกว้าง 2.74 ศอก 1 องค์
โรงเรียนศรีสังวาลย์ขอนแก่น

โรงเรียนศรีสังวาลย์ขอนแก่น  เดิมชื่อ โรงเรียนศึกษาพิเศษขอนแก่น สังกัด สังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ ประกาศจัดตั้งขึ้นเมื่อวันที่ 14 พฤษภาคม พ.ศ. 2539 มีวัตถุประสงค์เพื่อจัดการศึกษาแก่เด็กที่มีความบกพร่องทางร่างกายหรือการเคลื่อนไหว หรือสุขภาพ โดยเป็นสถานศึกษาแห่งแรกของกรมสามัญศึกษา (เดิม) และเพื่อสนองนโยบายการขยายโอกาสทางการศึกษาของเด็กพิการตามกฎกระทรวง
โรงเรียนศรีสังวาลย์ขอนแก่น จัดการศึกษาสำหรับนักเรียนที่มีความบกพร่องทางร่างกายหรือการเคลื่อนไหว หรือสุขภาพ ตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 6 ประเภทอยู่ประจำและไปกลับ นักเรียนส่วนใหญ่มาจากภาคตะวันออกเฉียงเหนือ และภูมิภาคต่าง ๆ ทั่วประเทศที่ไม่สามารถเข้าเรียนร่วมในโรงเรียนปกติได้ 
สัญลักษณ์โรงเรียน.
ตราโรงเรียน.
เป็นเครื่องหมายรูป พระนามาภิไธยย่อ (สมเด็จพระศรีนครินทราบรมราชชนนี) ส.ว. (สีแดง) ภายใต้ รัศมี (สีแดง) อยู่เหนือรูปสัญลักษณ์ คนพิการใช้ไม้ค้ำยัน และนั่งรถเข็น (สีเหลือง) บรรจุอยู่ภายในเส้น รอบวง รูปดอกบัว (สีขาว) เส้นขอบสีน้ำเงิน และมี อักษรข้อความ โรงเรียนศรีสังวาลย์ขอนแก่น อยู่ด้านล่าง
รายชื่อตอนในฮันเตอร์ × ฮันเตอร์

ฮันเตอร์ × ฮันเตอร์ (; โรมาจิ: "Hantā Hantā")  เป็น การ์ตูนญี่ปุ่น ที่แต่งและวาดภาพประกอบโดย โยชิฮิโระ โทงาชิ ตีพิมพ์โดยสำนักพิมพ์ชูเอฉะในนิตยสารโชเน็นจัมป์รายสัปดาห์ ตอนแรกถูกตีพิมพ์ในเดือนมีนาคม 2541 ปัจจุบันตีพิมพ์เป็นหนังสือแล้วทั้งหมด 34 เล่ม เนื้อหาของการ์ตูนมุ่งเน้นไปที่เรื่องราวของ กอร์น ฟรีคส์ เด็กชายอายุ 12 ปี ที่ออกผจญภัยเพื่อสืบหาพ่อ จิน ฟรีคส์ ซึ่งเป็นฮันเตอร์มืออาชีพ จินออกเดินทางเพื่อตามหาความฝันโดยทิ้งลูกชายไว้เบื้องหลัง ดังนั้นกอร์นจึงพยายามที่จะเดินตามรอยพ่อของเขาคือ เป็นฮันเตอร์ให้ได้
ตอนที่ 401 แสงจันทร์
ตอนที่ 402 สาส์น
ตอนที่ 403 ผลลัพธ์
ตอนที่ 404 การใคร่ครวญ
ตอนที่ 405 ผลงาน
ตอนที่ 406 สมบัติศักดิ์สิทธิ์
ตอนที่ 407 การเจรจาต่อรอง
ตอนที่ 408 การเจรจาต่อรอง 2
ตอนที่ 409 การเจรจาต่อรอง 3
ตอนที่ 410 การเจรจาต่อรอง 4
ดับเบิลยูซีดับเบิลยู สปริงสแตมพีด

ดับเบิลยูซีดับเบิลยู สปริงสแตมพีด  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1994 และช่วงปี ค.ศ. 1997 ถึง ค.ศ. 2000 รวม 5 ครั้ง โดยจัดขึ้นในช่วงเดือนเมษายน
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2015 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
คณะรัฐมนตรีไทย คณะที่ 61

คณะรัฐมนตรีไทย คณะที่ 61 (30 สิงหาคม พ.ศ. 2557 – 10 กรกฎาคม พ.ศ. 2562) คณะรัฐมนตรีไทย ซึ่งจัดตั้งขึ้นตาม ' ภายหลังรัฐประหารในนามคณะรักษาความสงบแห่งชาติ และการแต่งตั้ง พลเอก ประยุทธ์ จันทร์โอชา เป็นนายกรัฐมนตรีตาม ' โดยลำดับ เป็นคณะรัฐมนตรีไทย คณะแรกที่ ประกาศใช้ กฎอัยการศึก ทั้งประเทศ ยาวนานที่สุดในบรรดาคณะรัฐมนตรีไทย โดยใช้ระหว่าง 20 พฤษภาคม 2557 ถึง 1 เมษายน 2558และเป็นคณะรัฐมนตรีที่อยู่เกิน 4 ปี ในรอบ 13 ปี นับจาก คณะรัฐมนตรีไทย คณะที่ 54
การแต่งตั้งคณะรัฐมนตรี.
ในวันที่ 30 สิงหาคม พ.ศ. 2557 พระบาทสมเด็จพระมหาภูมิพลอดุลยเดชมหาราช บรมนาถบพิตรมีพระบรมราชโองการ อาศัยอำนาจตามความในมาตรา 19 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ทรงพระกรุณาโปรดเกล้าฯ แต่งตั้งรัฐมนตรี (ตามรายนามข้างล่าง) ประกาศ ณ วันที่ 30 สิงหาคม 2557 โดยมีพลเอก ประยุทธ์ จันทร์โอชา นายกรัฐมนตรี เป็นผู้รับสนองพระบรมราชโองการ
การถวายสัตย์ปฏิญาณ.
เมื่อวันที่ 4 กันยายน พ.ศ. 2557 เวลา 18:03 น. พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จออก ณ ห้องประชุมสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ชั้น 14 อาคารเฉลิมพระเกียรติ โรงพยาบาลศิริราช พระราชทานพระบรมราชวโรกาสให้พลเอก ประยุทธ์ จันทร์โอชา นายกรัฐมนตรี นำคณะรัฐมนตรีเฝ้าทูลละอองธุลีพระบาทถวายสัตย์ปฏิญาณก่อนเข้ารับหน้าที่
รายชื่อคณะรัฐมนตรี.
ภายหลังคณะรัฐมนตรีประยุทธ์ 5.
รัฐมนตรีจำนวน 4 ราย ได้ลาออกจากตำแหน่ง มีผลวันที่ 30 มกราคม 2562 ดังนี้
รัฐมนตรีจำนวน 15 ราย ได้ลาออกจากตำแหน่ง โดยมีผลสิ้นสุดในวันที่ 9 พฤษภาคม 2562 จำนวน 14 ราย และวันที่ 10 พฤษภาคม 2562 จำนวน 1 ราย (นายลักษณ์ วจนานวัช) ดังนี้
กะพ้อเขาจันทร์

กะพ้อเขาจันทร์ ชื่อวิทยาศาสตร์: "Licuala poonsakii" เป็นปาล์มในสกุลกะพ้อ เป็นต้นเดี่ยวหรือแตกกอ ใบรูปฝ่ามือ โดยแฉกตรงกลางมีขนาดใหญ่ที่สุด เว้าลึกถึงกลางใบ แฉกกลางมีขน ขอบก้านใบมีหนามแหลม ดอกช่อ ออกตามซอกใบ ดอกย่อยขนาดเล็กจำนวนมาก ผลรูปกลมรีแก่เป็นสีแดง เป็นพืชถิ่นเดียวในประเทศไทย กระจายพันธุ์ในภาคตะวันออก พบครั้งแรกโดยนายพูนศักดิ์ วัชรากร ใช้เป็นไม้ประดับ ชื่อสปีชีส์ตั้งเป็นเกียรติแก่ผู้ค้นพบ
สกุลแสลงใจ

สกุลแสลงใจ หรือ "Strychnos" เป็นสกุลของพืชมีดอกในวงศ์ Loganiaceae (บางครั้งเป็น Strychnaceae) สกุลนี้มีสมาชิก 100 ชนิดที่ยอมรับแน่นอนว่าอยู่สกุลนี้ และมีอีก 200 ชนิดที่ยังไม่แน่นอน แพร่กระจายไปทั่วเขตร้อน พืชในสกุลนี้มีแอลคาลอยด์ที่เป็นสารพิษในราก กิ่งและใบของพืช ตัวอย่างเช่น สตริกนินและคิวรารี
การจัดจำแนก.
สกุลนี้แบ่งเป็น 12 ส่วน ได้แก่
สกุลเครือเขาน้ำ

สกุลเครือเขาน้ำ หรือ Tetrastigma เป็นสกุลของพืชในวงศ์ Vitaceae เป็นไม้เลื้อยประเภทเถาวัลย์ที่มีมือเกาะ มีใบประกอบแบบนิ้วมือ พบในเขตร้อนและกึ่งเขตร้อนของเอเชีย ในมาเลเซีย และออสเตรเลีย พืชในสกุลนี้มักเป็นเจ้าบ้านของพืชปรสิตในวงศ์ Rafflesiaceae รวมทั้ง "Rafflesia arnoldii" ที่มีดอกที่ใหญ่ที่สุดในโลก
ภายในวงศ์ Vitaceae "Tetrastigma" มีความใกล้เคียงกับ "Cayratia" และ "Cyphostemma" 
ที่มา : 
นิรุกติศาสตร์.
"Tetrastigma" มาจากภาษากรีก มีความหมายว่า 'สี่จุด' โดยอ้างอิงจาก ยอดเกสรเพศเมียสี่แฉก
สกุลมะขามเทศ

สกุลมะขามเทศ หรือ Pithecellobium เป็นสกุลของพืชมีดอกในวงศ์ Fabaceae ชื่อสกุลนี้มาจาก ภาษากรีก πιθηκος ("pithekos"), หมายถึงลิง และ ελλοβιον ("ellobion"), หมายถึง ต่างหู ซึ่งหมายถึงรูปร่างของฝัก
สปีชีส์.
มีสมาชิกในสกุลนี้ประมาณ 75 ชนิด:
References.
<templatestyles src="Reflist/styles.css" />
สกุลจั่น

สกุลจั่น (ชื่อวิทยาศาสตร์: "Millettia") เป็นสกุลในวงศ์ Fabaceae ประกอบด้วยสปีชีส์ 150 สปีชีส์ แพร่กระจายในเขตร้อนและเขตกึ่งร้อนทั่วโลก
สปีชีส์.
<templatestyles src="Div col/styles.css"/>
กากหมาก

กากหมาก ชื่อวิทยาศาสตร์: "Balanophora latisepala" เป็นพืชในวงศ์ Balanophoraceae เป็นพืชเบียน อาศัยกินน้ำเลี้ยงจากไทร แยกเพศ ดอกตัวเมีย เป็นช่อสีเหลือง มีดอกขนาดเล็กจำนวนมาก ช่อดอกเรียวยาวคล้ายกระบอง ดอกตัวผู้สีเหลือง ช่อมีลักษณะคล้ายฝักข้าวโพด ลำต้นสีเหลือง โคนต้นมีลักษณะไม่แน่นอน
การตีความฝัน (หนังสือ)

การตีความฝัน  เป็นหนังสือโดย ซิกมุนด์ ฟรอยด์ นักจิตวิทยา หนังสือนี้แนะนำทฤษฎีจิตไร้สำนึกที่เกี่ยวข้องกับการตีความฝัน และยังเป็นหนังสือเล่มแรกที่อภิปรายถึงสิ่งที่ต่อมาเป็นทฤษฎีปมเอดิเพิส (Oedipus complex) ฟรอยด์ทบทวนหนังสือนี้อย่างน้อยแปดครั้ง และในฉบับพิมพ์ครั้งที่สาม ได้เพิ่มส่วนกว้างขวางซึ่งกล่าวถึงสัญลักษณ์นิยมฝันเป็นตัวอักษรมาก ตามอิทธิพลของวิลเฮล์ม ซทีเคิล (Wilhelm Stekel) ฟรอยด์กล่าวถึงงานนี้ว่า "วิจารณญาณนี้ตกแก่ผู้หนึ่งเพียงครั้งหนึ่งในชีวิต" (Insight such as this falls to one's lot but once in a lifetime.) หนังสือฉบับพิมพ์ครั้งแรกขายได้น้อยมาก กว่าจะขายได้ 600 เล่มแรกก็ใช้เวลาหลายปี ทว่า งานนี้ได้รับความนิยมตามฟรอยด์ และมีการจัดพิมพ์อีกเจ็ดครั้งในชั่วชีวิตของเขา
เอ. เอ. บริลล์ นักจิตวิเคราะห์แบบฟรอยด์ เป็นผู้แปลจากภาษาเยอรมันเป็นภาษาอังกฤษครั้งแรก หลายปีต่อมา มีการจัดพิมพ์การแปลที่ได้รับอนุญาต โดยเจมส์ สเทรชี (James Strachey) การแปลภาษาอังกฤษครั้งล่าสุดโดย จอยซ์ คริก เพราะหนังสือนี้ยาวและซับซ้อนมาก ฟรอยด์จึงเขียนฉบับย่อชื่อ "ว่าด้วยฝัน" ("On Dreams")
เพลงชาติปากีสถาน

"กอมีตะรานาฮ์" ([ˈqɔːmiː təˈɾaːnə], แปลตรงตัว#เปลี่ยนทาง '"เพลงชาติ"') หรืออีกชื่อว่า "พากเซอร์ซะมีน" ([ˈpɑːk ˈsəɾzəmiːn], แปลตรงตัว#เปลี่ยนทาง 'แผ่นดินอันศักดิ์สิทธิ์ของเจ้า') เป็นเพลงชาติของปากีสถาน เรียบเรียงทำนองโดยอาเหม็ด ฆูลาม อาลี ชากลาฮ์ใน ค.ศ. 1949 ประพันธ์บทร้องโดยฮะฟีซ จาลันดารีใน ค.ศ. 1952 และประกาศใช้อย่างเป็นทางการในเดือนสิงหาคม ค.ศ. 1954.
เนื้อร้อง.
เนื้อร้องในภาษาอูรดูคลาสสิกประพันธ์โดย Hafeez Jalandhari นักกวีภาษาอูรดูชาวปากีสถานใน ค.ศ. 1952 คำศัพท์ส่วนใหญ่ในสามารถพบในภาษาเปอร์เซีย ทำให้เกิดความเข้าใจร่วมกันทั้งผู้พูดภาษาเปอร์เซียและอูรดู ไม่มีการร้องเนื้อร้องในบทที่สามซ้ำ เนื้อเพลงมีคำศัพท์ทางวรรณกรรมเปอร์เซียจำนวนมาก และมีศัพท์อูรดูเพียงคำเดียวในเพลงคือ "kā"
วอลเลย์บอลชายชิงแชมป์โลก 2014 รอบคัดเลือก

วอลเลย์บอลชายชิงแชมป์โลก 2014 จะมี 24 ทีม เข้าร่วมการแข่งขัน 
1.<templatestyles src="การอ้างอิง/styles.css"/>^ เข้าแข่งขันในฐานะสหภาพโซเวียต ตั้งแต่ปี ค.ศ. 1949 – ค.ศ. 1990: 6 ครั้ง รับช่วงต่อในฐานะรัสเซีย
2.<templatestyles src="การอ้างอิง/styles.css"/>^ เข้าแข่งขันในฐานะเยอรมนีตะวันตก ตั้งแต่ปี ค.ศ. 1956 – ค.ศ. 1966: 4 ครั้ง รับช่วงต่อในฐานะเยอรมนี
3.<templatestyles src="การอ้างอิง/styles.css"/>^ เข้าแข่งขันในฐานะยูโกสลาเวีย ตั้งแต่ปี ค.ศ. 1956 – ค.ศ. 1970 และ เซอร์เบียและมอนเตเนโก ตั้งแต่ปี ค.ศ. 1998 – ค.ศ. 2006: 2 ครั้ง รับช่วงต่อในฐานะเซอร์เบีย
สมาพันธ์ที่ร่วมการคัดเลือก.
การแบ่งโดยสมาพันธ์เพื่อการแข่งขันวอลเลย์บอลชายชิงแชมป์โลก2014 จะมี:
เอวีซี.
<templatestyles src="Col-begin/styles.css"/>
ซีเอวีบี.
<templatestyles src="Col-begin/styles.css"/>
ซีอีวี.
<templatestyles src="Col-begin/styles.css"/>
ซีเอสวี.
<templatestyles src="Col-begin/styles.css"/>
นอร์เซกา.
<templatestyles src="Col-begin/styles.css"/>
วอลเลย์บอลชายชิงแชมป์โลก 2014 รอบคัดเลือก โซนเอเชีย

วอลเลย์บอลชายชิงแชมป์โลก 2014 รอบคัดเลือกโซนเอเชีย จะมีสมาชิก 4 ประเทศผ่านเข้ารอบสุดท้ายที่จัดขึ้นในประเทศโปแลนด์
การแบ่งกลุ่ม.
สมาชิก 29 ประเทศจะเข้าร่วมการคัดเลือก (เยเมนถอนทีมออกจากการแข่งขัน) ทีมจะกระจายไปตามภูมิภาคของสมาชิกเอวีซี ทีมอันดับ 1–5 จากอันดับโลกเอฟไอวีบีไม่ต้องแข่งขันในรอบภูมิภาค และจะผ่านการคัดเลือกสำหรับรอบสุดท้าย นิวซีแลนด์จะผ่านการคัดเลือกโดยอัตโนมัติในรอบสุดท้ายในฐานะสมาชิกโซนโอเชียเนีย
ศาลาประชาคมร้อยปี

ศาลาประชาคมร้อยปี (,) ชื่อเดิม ฮาราลูดอวา  เป็นอาคารทางประวัติศาสตร์ในวรอตสวัฟ, ประเทศโปแลนด์ ได้รับการสร้างขึ้นตามแผนของสถาปนิกที่มีชื่อเสียงชาวเยอรมัน มักซ์ แบร์ก สร้างขึ้นในปี ค.ศ. 1911–1913 เมื่อเมืองเป็นส่วนหนึ่งของจักรวรรดิเยอรมัน มักซ์ แบร์กได้ออกแบบศาลาประชาคมร้อยปีเพื่อเป็นอาคารอเนกประสงค์ ใช้สำหรับการเป็นเจ้าภาพจัดนิทรรศการ, การแสดงคอนเสิร์ต, การแสดงละครโอเปราและการแข่งขันกีฬา 
ในปี ค.ศ. 1948 ได้มีการสร้างประติมากรรมโลหะรูปทรงเข็ม ("Iglica") มีความสูง 100 เมตร ซึ่งอยู่บริเวณด้านหน้าของศาลาประชาคมร้อยปี
ในปี ค.ศ. 2006 ศาลาประชาคมร้อยปีได้รับลงทะเบียนเป็นมรดกโลก
เหตุผลที่ได้รับคัดเลือกเป็นมรดกโลก.
ศาลาประชาคมร้อยปีได้จดทะเบียนเป็นมรดกโลกจากองค์การยูเนสโกภายใต้ชื่อ "ศาลาประชาคมร้อยปีในวรอตสวัฟ" ในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่เมืองวิลนีอุส ประเทศลิทัวเนีย ด้วยข้อกำหนดและหลักเกณฑ์พิจารณาให้เป็นมรดกโลก ดังนี้
เวิลด์เกมส์

กีฬาเวิลด์เกมส์  เป็นการแข่งขันกีฬาประเภทหนึ่งสำหรับทั่วโลก ซึ่งจัดขึ้นทุก 4 ปีจากคณะกรรมการโอลิมปิกสากล (International Olympic Committee หรือ IOC)
รายชื่อ.
<templatestyles src="Reflist/styles.css" />
เวิลด์เกมส์ 1981

เวิลด์เกมส์ 1981  เป็นการแข่งขันกีฬาเวิลด์เกมส์ครั้งแรก ซึ่งเป็นการแข่งขันกีฬาหลายประเภท โดยจัดขึ้นที่ซานตาคลารา รัฐแคลิฟอร์เนีย สหรัฐ การแข่งขันดังกล่าวประกอบด้วยชนิดกีฬาที่ไม่รวมอยู่ในโอลิมปิก ได้แก่ ชักเย่อ, แร็กเก็ตบอล, เบสบอล และ ซอฟท์บอล, โรลเลอร์สเก็ตลีลา, โรลเลอร์ฮอกกี้, โรลเลอร์สเกตความเร็ว, ดำน้ำฟินสวิมมิ่ง, คาราเต้, โปโลน้ำหญิง, โบว์ลิ่ง, เพาะกาย, สกีน้ำ, ตกเบ็ด, แบดมินตัน, แทรมโพลีน, พาวเวอร์ลิฟติง และ เทควันโด จำนวนผู้เข้าชมการแข่งขันที่มีจำนวนมากที่สุดประมาณ 80,000 คน ที่ได้ชมการแข่งขันกีฬาเวิลด์เกมส์ครั้งแรก
ชนิดกีฬาที่แข่งขัน.
<templatestyles src="Div col/styles.css"/>
ตารางสรุปเหรียญรางวัล.
การนับเหรียญรางวัลในระหว่างการแข่งขันเวิลด์เกมส์ครั้งแรกมีรายละเอียดดังนี้ โดยสหรัฐได้เหรียญรางวัลมากที่สุด
น้ำตกตาดกวางสี

น้ำตกตาดกวางสี  เป็นน้ำตกแห่งหนึ่ง ตั้งอยู่ห่างจากเมืองหลวงพระบาง ประเทศลาว ประมาณ 32 กิโลเมตร ได้ชื่อว่าเป็นน้ำตกที่สวยที่สุดของหลวงพระบาง
น้ำตกตาดกวางสี มีจำนวนชั้นทั้งหมด 4 ชั้น มีความสูงโดยรวมประมาณ 75 เมตร เป็นน้ำตกหินปูน น้ำในน้ำตกจึงมีสีเขียวมรกต ภายในน้ำตกมีการจัดการท่องเที่ยวอย่างเป็นระเบียบเรียบร้อย มีพื้นที่แบ่งออกเป็นพื้นที่รับประทานอาหาร โดยไม่อนุญาตให้มีการปรุงอาหาร พื้นที่สำหรับเล่นน้ำ และมีการจัดการขยะอย่างมีประสิทธิภาพ
ราคาบัตรผ่านเข้าชม 20,000 กีบ (46.47 บาท) เปิดให้เข้าชมได้ตั้งแต่เวลา 6.00-17.00 น. บริเวณทางเข้าน้ำตกจะมีศูนย์อนุรักษ์หมี ซึ่งเป็นแหล่งรวบรวมหมีจากการช่วยเหลือจากการค้าสัตว์ป่าในสถานที่ต่าง ๆ ในประเทศลาว ซึ่งค่าเข้าชมส่วนหนึ่งก็นำมาอนุรักษ์บำรุงหมี
พรรคสังคมชาตินิยม

พรรคสังคมชาตินิยม เป็นพรรคการเมืองที่จดทะเบียนจัดตั้งพรรคเมื่อวันที่ 19 พฤศจิกายน พ.ศ. 2517 มีประสิทธิ์ กาญจนวัฒน์ เป็นหัวหน้าพรรคและฉันท์ จันทชุม เป็นเลขาธิการพรรค ซึ่งมีผู้ร่วมก่อตั้งอาทิ ประเสริฐ บุญสม, นิยม วรปัญญา, ธเนตร เอียสกุล, เปี่ยม บุณยะโชติ และเกตุ วงศ์กาไสย
พรรคสังคมชาตินิยมลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519 ก่อนจะถูกยุบพรรคเมื่อวันที่ 6 ตุลาคม พ.ศ. 2519 ตามคำสั่งของ คณะปฏิรูปการปกครองแผ่นดิน ก่อนจะฟื้นพรรคพรรคขึ้นมาอีกครั้งในปี พ.ศ. 2522 โดยคณะกรรมการบริหารพรรคชุดเดิมเพื่อลงรับสมัครเลือกตั้งในปีนั้น แต่ทางพรรคมิได้ส่งผู้สมัครลงรับเลือกตั้งและได้ทำการยุบพรรคไปเองในที่สุด
บทบาทของพรรค.
หลังการเลือกตั้ง พ.ศ. 2518.
หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคสังคมชาตินิยม มี ส.ส. จำนวน 16 คน ได้เข้าร่วมในฐานะฝ่ายค้าน ในรัฐบาลหม่อมราชวงศ์เสนีย์ ปราโมช แต่เนื่องจากคณะรัฐบาลชุดดังกล่าวไม่ได้รับความไว้วางใจจากสภาผู้แทนราษฎร จึงทำให้อายุการทำงานของรัฐบาลต้องสิ้นสุดลง แต่นายประสิทธิ์ กาญจนวัฒน์ หัวหน้าพรรค ได้รับตำแหน่งประธานสภาผู้แทนราษฎร
ต่อมากลุ่มรวมชาติ ประกอบด้วย พรรคกิจสังคม พรรคธรรมสังคม พรรคชาติไทย และพรรคสังคมชาตินิยม ได้ประกาศร่วมจัดตั้งรัฐบาลขึ้นใหม่ โดยสนับสนุนให้หม่อมราชวงศ์คึกฤทธิ์ ปราโมช เป็นนายกรัฐมนตรีในคณะรัฐมนตรีชุดที่ 36 ซึ่งในรัฐบาลชุดนี้สมาชิกของพรรคสังคมชาตินิยมได้มีส่วนร่วมดำรงตำแหน่งสำคัญทางการการเมืองด้วย คือ ประเสริฐ บุญสม รัฐมนตรีช่วยว่าการกระทรวงศึกษาธิการ อุทัย ชุณหะจันทน รัฐมนตรีช่วยว่าการกระทรวงสาธารณสุข และในการปรับคณะรัฐมนตรีเมื่อวันที่ 8 มกราคม พ.ศ. 2519 จึงมีสมาชิกได้รับแต่งตั้ง คือ ธเนตร เอียสกุล รัฐมนตรีช่วยว่าการกระทรวงพาณิชย์ และวัฒนา อัศวเหม รัฐมนตรีช่วยว่าการกระทรวงอุตสาหกรรม
การเลือกตั้ง พ.ศ. 2519.
ก่อนการเลือกตั้ง จรูญ กุวานนท์ รองหัวหน้าพรรค กับสมาชิกพรรคที่เป็นสมาชิกสภาผู้แทนราษฎรอีกจำนวน 3 คน ได้แก่ บรรลือ น้อยมณี ประเสริฐ บุญสม คุณหญิงบัวเขียว รังคสิริ และกรรมการอำนวยการพรรคอีก 2 คนคือ วิมพ์ วิมลมาลย์ และล้วน เวกชาลิกานน ได้ยื่นใบลาออกจากพรรค โดยให้เหตุผลเรื่องอุดมการณ์ที่ต่างกัน ซึ่งมีการแถลงเมื่อวันที่ 19 มกราคม พ.ศ. 2519 ส่งผลให้การเลือกตั้งในครั้งนี้ พรรคสังคมชาตินิยมได้รับเลือกตั้งเพียง 8 ที่นั่ง จากเดิม 16 ที่นั่ง 
หลังการเลือกตั้งเมื่อวันที่ 4 เมษายน พ.ศ. 2519 ปรากฏว่า พรรคประชาธิปัตย์ ชนะการเลือกตั้งได้จำนวน ส.ส. มากที่สุดจึงได้ทำการจัดตั้งรัฐบาลผสม 4 พรรคซึ่ง "พรรคสังคมชาตินิยม" ได้เข้าร่วมรัฐบาลพรรคประชาธิปัตย์พร้อมกับ พรรคชาติไทย และ พรรคธรรมสังคม โดยมีประสิทธิ์ กาญจนวัฒน์ ดำรงตำแหน่งรัฐมนตรีว่าการกระทรวงยุติธรรม ซึ่งรัฐบาลผสมชุดนี้ได้บริหารประเทศอยู่ 6 เดือนก่อนจะถูก คณะปฏิรูปการปกครองแผ่นดิน รัฐประหารเมื่อวันที่ 6 ตุลาคม พ.ศ. 2519
ผลการเลือกตั้งทั่วไป.
<templatestyles src="Reflist/styles.css" />
อนันต์ กาญจนพาสน์

อนันต์ กาญจนพาสน์ หรือ เสี่ยช้าง (2 มิถุนายน พ.ศ. 2484 – 13 เมษายน พ.ศ. 2563) ประธานกรรมการบริษัท บางกอกแลนด์ จำกัด (มหาชน) และเป็นเจ้าของโครงการเมืองทองธานี ซึ่งเขาเคยได้รับการจัดเป็นมหาเศรษฐีอันดับหนึ่งของประเทศไทย
ประวัติ.
อนันต์ เป็นทายาทรุ่นที่สองของมงคล กาญจนพาสน์ โดยเป็นบุตรคนที่ 2 ในจำนวนพี่น้องที่มีอยู่ทั้งหมด 10 คน และเป็นพี่ชายของคีรี กาญจนพาสน์ ประธานคณะกรรมการบริหาร บริษัท บีทีเอส กรุ๊ป โฮลดิ้งส์ จำกัด (มหาชน) อนันต์สำเร็จการศึกษาชั้นมัธยมศึกษาจากโรงเรียนกรุงเทพคริสเตียนวิทยาลัย ปริญญาตรีจากคณะบริหารธุรกิจ วิทยาลัยสวอซ ประเทศสวิตเซอร์แลนด์ เริ่มดำรงตำแหน่งประธานกรรมการบริษัทบางกอกแลนด์ รวมถึงเป็นเจ้าของโครงการเมืองทองธานี ตั้งแต่ พ.ศ. 2533 จนถึง พ.ศ. 2563
อนันต์เป็นบุคคลสำคัญของตระกูลกาญจนพาสน์ ที่เคยสร้างชื่อเสียงในการสร้างโครงการอสังหาริมทรัพย์ขนาดใหญ่ จนเป็นบุคคลที่มีชื่อเสียงในวงการ ก่อนที่จะประสบกับวิกฤตการณ์การเงินในเอเชีย พ.ศ. 2540 ส่งผลให้ต้องเร่งทำการสะสางหนี้ เนื่องด้วยค่าเงินบาทลอยตัว
พ.ศ. 2550 ธนาคารกสิกรไทยได้ร่วมลงนามกับอนันต์ ซึ่งดำรงตำแหน่งประธานกรรมการบริษัทบางกอก แอร์พอร์ท อินดัสตรี จำกัด เพื่อทำสัญญาซื้อขายอาคาร 10 ชั้น เพื่อเป็นสำนักงานของธนาคารที่แจ้งวัฒนะ ปัจจุบันเป็นสำนักงานใหญ่ของบริษัท กสิกร บิซิเนส-เทคโนโลยี กรุ๊ป (Kasikorn Business-Technology Group) หรือ เคบีทีจี (KBTG) เป็นกลุ่มบริษัทในเครือธนาคารกสิกรไทย โดยลักษณะธุรกิจจะเป็นการพัฒนาแพลตฟอร์มเทคโนโลยีให้กับบริษัทในเครือฯ ทั้งหมด
พ.ศ. 2555 ภายหลังจากที่อนันต์ได้สะสางหนี้เสร็จสิ้น อนันต์ได้ร่วมกับบุตรชายสองคน ได้แก่ ปีเตอร์ กาญจนพาสน์ และพอลล์ กาญจนพาสน์ ได้ทำการรุกขยายในธุรกิจหลักทั้งสาม ซึ่งได้แก่ ธุรกิจอสังหาริมทรัพย์, ธุรกิจศูนย์ประชุมศูนย์แสดงสินค้าอิมแพ็ค เมืองทองธานี และธุรกิจขนส่งมวลชน ที่ซึ่งอนันต์ ได้ทำการซื้อหุ้นคืนจากบริษัท อิมแพ็ค เอ็กซิบิชั่น เมเนจเม้นท์ จำกัด โดยภายใต้การซื้อขายดังกล่าว ส่งผลให้บริษัทนี้มีฐานะเป็นบริษัทย่อยของบางกอกแลนด์ และได้มีการจัดกองทรัสต์เพื่อการลงทุนในอสังหาริมทรัพย์ขึ้นเป็นบริษัทแรกของประเทศไทยในปีต่อมา
ชีวิตส่วนตัว.
อนันต์ สมรสกับโซฟี กาญจนพาสน์ มีบุตร 2 คน คือ ปีเตอร์ กาญจนพาสน์ กรรมการผู้จัดการบริษัทบางกอกแลนด์ และพอลล์ กาญจนพาสน์ กรรมการผู้จัดการบริษัท อิมแพ็ค เอ็กซิบิชั่น เมเนจเม้นท์ จำกัด
ตรีทศ สนแจ้ง

พลอากาศเอก ตรีทศ สนแจ้ง สมาชิกวุฒิสภาไทย ชุดที่ 12 กรรมการในคณะกรรมการมูลนิธิโรงพยาบาลสมเด็จพระยุพราชรองหัวหน้าฝ่ายเศรษฐกิจคณะรักษาความสงบแห่งชาติอดีตผู้บัญชาการทหารอากาศ,อดีตตุลาการศาลทหารสูงสุดราชองครักษ์พิเศษอดีตรองประธานกรรมการ บริษัท การบินไทย จำกัด (มหาชน) อดีตผู้บัญชาการศูนย์บัญชาการแก้ไขปัญหาการบินพลเรือนอดีตนายทหารพิเศษประจำหน่วยรักษาพระองค์ ฝูงบิน 201 รักษาพระองค์ กองบิน 2 อดีตสมาชิกคณะรักษาความสงบแห่งชาติ อดีตรักษาการประธานกรรมการ บริษัท การบินไทย จำกัด (มหาชน)อดีตคณะกรรมการบริหารการพัฒนาระเบียงเศรษฐกิจพิเศษภาคตะวันออกและเป็นอดีตเสนาธิการทหารอากาศ
ประวัติ.
พล.อ.อ. ตรีทศ มีชื่อเล่นว่า ตู่ หรือที่สื่อมวลชนเรียกว่า ตู่ ทอ. เกิดเมื่อวันที่ 1 พฤษภาคม พ.ศ. 2499 เป็นบุตรของ นายชั้น กับนางบังอร สนแจ้ง สมรสกับ พล.อ.ต.หญิง อุดมลักษณ์ สนแจ้ง
การศึกษา.
พล.อ.อ. ตรีทศ จบการศึกษาชั้นมัธยมจากโรงเรียนปทุมคงคา จากนั้นได้เข้าศึกษาวิชาการทหารในโรงเรียนเตรียมทหาร รุ่น 14 (ตท.14) โรงเรียนนายเรืออากาศ รุ่น 21 และโรงเรียนนายเรืออากาศเยอรมนี พ.ศ. 2519
ผู้บัญชาการทหารอากาศ.
พล.อ.อ. ตรีทศ ได้รับการแต่งตั้งให้ดำรงตำแหน่งผู้บัญชาการทหารอากาศ สืบต่อจากพล.อ.อ. ประจิน จั่นตอง ในวันที่ 1 ตุลาคม พ.ศ. 2557 เขาเป็นผู้ลงนามการจัดซื้อเครื่องบิน A340-500 ทะเบียน HS-TLC ของบริษัท การบินไทย จำกัด (มหาชน) กับกองทัพอากาศไทยในวงเงิน 1,745.3282 ล้านบาทในขณะนั้นเป็นที่วิจารณ์ถึงความเหมาะสมของเครื่องบินชนิดนี้จะที่นำมาใช้ในกองทัพอากาศ และผู้ซื้อผู้ขายเป็นชื่อเดียวกัน ได้แก่ พล.อ.อ.ตรีทศ สนแจ้ง ต่างกันที่ตำแหน่งเท่านั้น
พล.อ.อ. ตรีทศ สนแจ้ง เป็น ผู้บัญชาการศูนย์บัญชาการแก้ไขปัญหาการบินพลเรือน คนแรกของประเทศไทย โดยดำรงตำแหน่งเพียง 1 ปี 2 สัปดาห์ นับตั้งแต่ 11 กันยายน พ.ศ. 2558 ถึง 30 กันยายน พ.ศ. 2559
สมาชิกสภานิติบัญญัติแห่งชาติ.
พล.อ.อ. ตรีทศ ได้รับโปรดเกล้าฯให้ดำรงตำแหน่งสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557
ไกรสร จันทร์สุวานิชย์

พลเรือเอก ไกรสร จันทร์สุวานิชย์ (เกิด 14 กันยายน พ.ศ. 2498) อดีตราชองครักษ์พิเศษ สมาชิกสภานิติบัญญัติแห่งชาติ อดีตสมาชิกคณะรักษาความสงบแห่งชาติตามประกาศคณะรักษาความสงบแห่งชาติที่ 122/2557 อดีตผู้บัญชาการทหารเรือ คนที่ 36, อดีตผู้บัญชาการศูนย์บัญชาการแก้ไขปัญหาการทำการประมงผิดกฎหมาย, อดีตผู้บัญชาการ โรงเรียนนายเรือ
ประวัติ.
เกิดเมื่อวันที่ 14 กันยายน พ.ศ. 2498 ที่เขตบางกอกใหญ่ กรุงเทพมหานคร เป็นบุตรของพันโทสิทธิกร กับร้อยเอกหญิงชื่นสุข จันทร์สุวานิชย์ ศึกษา (นักเรียนเตรียมทหารรุ่นที่ 13 รุ่นเดียวกับพลเรือเอกสุรศักดิ์ หรุ่นเริงรมย์ และพลเรือเอกณรงค์ พิพัฒนาศัย) โรงเรียนนายเรือ รุ่น 70 และโรงเรียนเสนาธิการทหารเรือ รุ่น 48 ระหว่างรับราชการได้เข้ารับการศึกษาในหลักสูตรที่สำคัญ คือ หลักสูตรนายทหารชั้นต้นพรรคนาวิน รุ่นที่ ๒๒ หลักสูตรเสนาธิการทหารเรือ รุ่นที่ ๔๘ หลักสูตรวิทยาลัยการทัพเรือ รุ่นที่ ๓๐ หลักสูตรวิทยาลัยป้องกันราชอาณาจักร รุ่นที่ ๕๑ หลักสูตรผู้บริหารระดับสูง สถาบันวิทยาการตลาดทุน รุ่นที่ ๑๔ และหลักสูตร SURFACE WARFARE OFFICER SCHOOL (SWOS) สหรัฐอเมริกา สื่อมวลชนตั้งชื่อให้อย่างไม่เป็นทางการว่า "บิ๊กตั้ม" ด้านครอบครัว สมรสกับนาง ณุฉัตรา จันทร์สุวานิชย์ มีบุตรสาวชื่อ ร.ท.หญิง นันทณัทธ์ จันทร์สุวานิชย์ ประจำแผนกวิเทศสัมพันธ์ กองการต่างประเทศ กรมข่าวทหารเรือ พลเรือเอก ไกรสร จันทร์สุวานิชย์ เป็น ผู้อำนวยการศูนย์บัญชาการแก้ไขปัญหาการทำการประมงผิดกฎหมายคนแรกของประเทศไทย โดยดำรงตำแหน่งดังกล่าว เพียง 5 เดือน
ประวัติการทำงาน.
และนายทหารฝ่ายเสนาธิการ กองเรือปราบเรือดำน้ำ กองเรือยุทธการ